सिटी रिपोर्टर | बोकारो
सिटी रिपोर्टर | बोकारो
दामोदरजलापूर्ति योजना के डब्ल्यूटीपी के 33 केवी का केबुल जल जाने से दो दिनों से जलापूर्ति ठप है। केबुल जलने से मोटर नहीं चल रहा है। इस कारण चार में से दो टंकियों से पानी आपूर्ति नहीं हो रही है। पानी आपूर्ति नहीं होने से चास की बड़ी आबादी परेशान है। नगर निगम ने इसका संचालन करने वाली विश्वा कंपनी को जल्द मरम्मत करने का आदेश दिया है। कंपनी के इंजीनियर्स मरम्मत करने में लगे हैं, लेकिन अभी तक मरम्मत नहीं हो पाई है। बुनियादी स्कूल और महिला कालेज की टंकी है बंद 33 केवी का केबुल जलने से चास के महिला कालेज और बुनियादी स्कूल की टंकी में पानी आना बंद हो गया है। इससे दोनों टंकियों से पानी आपूर्ति नहीं हो रही है। बुनियादी स्कूल की टंकी से राणा प्रताप नगर, सूर्या चौक, यदुवंश नगर, बाईपास, कुंवर सिंह कालोनी और महिला कालेज की टंकी से रामनगर कालोनी, गुजरात कालोनी, भोजपुर कालोनी, मेनरोड, मुस्लिम मोहल्ला, कृष्णा नगर आदि मोहल्लों में पानी सप्लाई होता है। दोनों टंकियां बंद रहने से लगभग 50 हजार की आबादी पानी के लिए परेशान है। कई लोगों ने इस संबंध में नगर निगम में शिकायत की, लेकिन जब पता चला कि डब्ल्यूटीपी में खराबी आई है, तो लोगों ने चुप्पी साध ली। पानी की व्यवस्था देख रहे निगम के मुकेश कुमार ने बताया कि सोमवार से यह परेशानी दूर हो जाएगी। 33 केवी के केबुल के मरम्मत का काम चल रहा है। सोमवार को सुबह तक उसे दुरुस्त कर लिया जाएगा। इसके बाद पानी की आपूर्ति नियमित हो जाएगी।
बंद डब्ल्यूटीपी का फोटो।
मोटर जलने से दो दिन से टंकी में पानी नहीं
bho_Deva bho_Deva hin_Deva hne_Deva hin_Deva